Source: http://stiri.tvr.ro/judecatorul-toni-grebla-intra-in-concediu-din-27-ianuarie-ccr-nu-ii-poate-impune-demisia_55610.html
Timestamp: 2019-05-25 00:11:09+00:00

Document:
Video Toni Greblă - în concediu de la CCR | Stiriletvr.ro - Site-ul de stiri al TVR
26 Ianuarie 2015, 09:13 (actualizat 26 Ianuarie 2015, 20:13) |
Toni Greblă - în concediu de la CCR
ACTUALIZARE 18:05 CCR a dat publicităţii un comunicat care anunţă că Toni Greblă va intra în concediu începând cu data de 27 ianuarie şi că CCR nu poate să îi impună demisia.
Plenul Curtii a analizat aproape o oră declaratia pe proprie răspundere a lui Toni Greblă, a constatat că judecătorul nu se află în stare de incompatibilitate şi că nu îi poate cere demisia.
Augustin Zegrean, despre cazul Toni Greblă
În ziua de 26 ianuarie 2015, Plenul Curţii Constituţionale s-a întrunit pentru a lua act de declaraţia domnului judecător Toni GREBLĂ comunicată Preşedintelui Curţii Constituţionale, domnul Augustin ZEGREAN, în temeiul art. 64 lit. d) din Legea nr. 47/1992 privind organizarea şi funcţionarea Curţii Constituţionale.
În acest context, domnul judecător Toni GREBLĂ a anunţat că, începând cu data de 27 ianuarie 2015, va intra în concediu legal de odihnă.
Plenul Curţii Constituţionale va lua luni o decizie în privinţa situaţiei judecătorului Toni Greblă, a anunţat preşedintele CCR Augustin Zegrean, potrivit Mediafax.
Zegrean a precizat că va verifica declaraţia pe care Toni Greblă o va face în privinţa situaţiei sale, iar apoi plenul Curţii va lua o decizie. "Evident că o să verific declaraţia (lui Toni Greblă n.r.). Asta voi face. Nu ştiu dacă domnul Greblă a venit să aducă declaraţia, o să vedem ce scrie în ea, procedural, dacă declară că a fost într-o situaţie care îl face incompatibil va trebui să plece, dacă nu este într-o astfel de situaţie nu avem nimic ce să facem. Plenul Curţii va hotărî în funcţie de declaraţia pe care o dă", a precizat Zegrean, întrebat în legătură cu situaţia lui Toni Grecu.
El a adăugat că după ce va sta de vorbă cu Toni Greblă se va reuni Curtea în plen, pentru a lua o decizie. "Decizia va fi astăzi, o să vă anunţăm într-un comunicat", a mai spus Zegrean.
El a precizat că Toni Greblă are în lucru 20 de dosare, la fel ca şi ceilalţi judecători ai Curţii, numărul de dosare fiind egal repartizate.
Judecătorul Toni Greblă, urmărit penal pentru trafic de influenţă şi constituirea unui grup infracţional organizat, este aşteptat la sediul Curţii Constituţionale, să explice în scris dacă a avut sau are afaceri incompatibile cu statutul său.
Preşedintele CCR Augustin Zegrean declara săptămâna trecută că-i va solicita o declaraţie de incompatibilitate, în care Toni Greblă să declare dacă a deţinut sau deţine funcţii incompatibile cu cea de membru al Curţii Constituţionale.
În cazul în care procurorii vor cere arestarea sau trimiterea în judecată, legea prevede clar că e nevoie de avizul instituţiei care l-a desemnat judecător pe Toni Greblă, în cazul de faţă - Senatul României.
Preşedintele Curţii a precizat că în acel moment mandatul lui Toni Greblă va fi suspendat.
Activitatea Curţii nu va fi afectată, spune Augustin Zegrean, şedinţele se pot desfăşura cu minimum 6 judecători.
augustin zegrean, ccr, curtea constituţională a româniei, judecător ccr acuzat, toni greblă, toni greblă incompatibil, toni greblă urmărit penal, trafic de influenţă, urmărire penală
• Raportul anual de activitate al SRI, analizat de Comisia comună de control
• Raportul MCV pentru România: CE sesizează progrese în Justiţie, dar şi probleme în Parlament
CURS BNR - 25 Mai 2019, 03:11

References: CCR 
 CCR

 CCR 
 CCR 
 CCR 
 CCR 
 ccr